Gustav Freytag

Gustav Freytag (Kreuzburg, 1816ko uztailaren 13a – Wiesbaden, 1895eko apirilaren 30a) alemaniar idazlea izan zen.

Filologia ikasi zuen Breslau eta Berlingo unibertsitateetan eta "Borussia zu Breslau" ikasle taldeko kide izan zen. 1839an Breslaura joan zen alemaniar hizkuntza eta literaturako irakasle, eta antzerki-lanak eta poemak idazteari ekin zion. 1852an arrakasta handia lortu zuen Die Journalisten antzezlanarekin.

1847an Berlinera joan zen eta Julian Schmidtekin batera Die Grenzboten astekaria argitaratu zuen. Aldizkaria austriar eta alemaniar liberalismoaren organo bihurtu zen. Gainera, Im neuen Reich egunkaria argitaratu zuen. Antzerki lanen egiturari buruzko Freytag piramidearen egilea izan zen.

Kategoria:Opoleko voivoderriko jendea
Kategoria:Alemaniako kazetariak
Kategoria:Alemaniako poetak
Kategoria:Alemaniako antzerkigileak
Kategoria:Alemaniako eleberrigileak
Kategoria:Alemaniako politikariak